Komission asetus (EY) N:o 1080/96, annettu 14 päivänä kesäkuuta 1996, vertailumenetelmästä koliformien havaitsemiseksi voissa, rasvattomassa maitojauheessa ja kaseiinissa/kaseinaateissa



Virallinen lehti nro L 142 , 15/06/1996 s. 0013 - 0014



KOMISSION ASETUS (EY) N:o 1080/96, annettu 14 päivänä kesäkuuta 1996, vertailumenetelmästä koliformien havaitsemiseksi voissa, rasvattomassa maitojauheessa ja kaseiinissa/kaseinaateissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 6 artiklan 6 kohdan, 7 artiklan 5 kohdan ja 11 artiklan 3 kohdan, sekä katsoo, että kaseiinin ja kaseinaattien valmistukseen käytettävän rasvattoman maidon tuen myöntämisestä 10 päivänä lokakuuta 1990 annetussa komission asetuksessa (ETY) N:o 2921/90 (3), sellaisena kuin se on viimeksi muutettuna asetuksella (EY) N:o 2547/95 (4), säädetään, että koliformien puuttuminen on tutkittava sellaisen menetelmän avulla, jota pidetään nykyään puutteellisena, voin ja kerman markkinoiden interventioiden soveltamista koskevista yksityiskohtaisista säännöistä 28 päivänä helmikuuta 1995 annetussa komission asetuksessa (EY) N:o 454/95 (5), sellaisena kuin se on viimeksi muutettuna asetuksella (EY) N:o 895/96 (6), ja rasvattoman maitojauheen julkisen varastoinnin soveltamista koskevista yksityiskohtaisista säännöistä annetussa komission asetuksessa (EY) N:o 322/96 (7) säädetään, että koliformien havaitsemiseen tarvittavan vertailumenetelmän on oltava kansainvälisen standardin FIL 73A: 1985 mukainen, tämä menetelmä on kansainvälisesti hyväksytty koliformien laskemiseksi maidossa ja maitotuotteissa; sitä voidaan kuitenkin soveltaa ainoastaan muunnetussa muodossa koliformien havaitsemiseksi tietyssä tuotemäärässä, edellä mainittuun standardiin perustuva vertailumenetelmä koliformien havaitsemiseksi olisi sen vuoksi vahvistettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä kuvattua vertailumenetelmää voidaan soveltaa koliformien havaitsemiseksi voissa, rasvattomassa maitojauheessa ja kaseiinissa/kaseinaateissa. 2 artikla Koliformien havaitsemiseen voidaan käyttää rutiinimenetelmiä, jos saadut tulokset vastaavat liitteessä kuvatun vertailumenetelmän avulla saatuja tuloksia. Rutiinimenetelmillä on erityisesti oltava riittävä havaitsemisraja. Vääriä negatiivisia tuloksia ei saa esiintyä. Jos väärien positiivisten tulosten esiintymistä ei voida estää, kaikki positiiviset tulokset on vahvistettava vertailumenetelmän avulla. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10 (3) EYVL N:o L 279, 11.10.1990, s. 22 (4) EYVL N:o L 260, 31.10.1995, s. 47 (5) EYVL N:o L 46, 1.3.1995, s. 1 (6) EYVL N:o L 121, 21.5.1996, s. 1 (7) EYVL N:o L 45, 23.2.1996, s. 5 LIITE VERTAILUMENETELMÄ KOLIFORMIEN HAVAITSEMISEKSI VOISSA, RASVATTOMASSA MAITOJAUHEESSA JA KASEIINISSA/KASEINAATEISSA Näytteet, jotka vastaavat 1 g:aa voita, siirrostetaan elatusaineeseen, jos testataan voita koliformien esiintymisen havaitsemiseksi. Kun testataan rasvatonta maitojauhetta tai kaseiinia/kaseinaatteja koliformien esiintymisen havaitsemiseksi, siirrostetaan elatusaineeseen 0,1 g:n näytteitä. Sovelletaan IDF-standardin 73A/1985 menetelmää B seuraavin muutoksin: 1. Näytteen valmistus suoritetaan IDF-standardin 122B/1992 mukaisesti. Happaman kaseiinin osalta näytteen valmistus voidaan suorittaa vaihtoehtoisesti IDF-standardissa 73A/1985 kuvattua menettelyä käyttäen. 2. Viljely suoritetaan ainoastaan koeputkissa, joihin on siirrostettu 1 gramma näytettä (voi) tai vastaavasti 0,1 g näytettä (rasvaton maitojauhe, kaseiini/kaseinaatit), ja tulokset arvioidaan. Laimennuksia kymmenysosittain ei tehdä. Tulosten arviointi >TAULUKON PAIKKA> Huomautus Koliformipitoisuus: keskimäärin 1/10 g voita; 1/g rasvatonta maitojauhetta tai kaseiinia/kaseinaatteja: Tulokset, jotka osoittavat vaatimuksen täyttyvän, saadaan 93 %:n todennäköisyydellä. Koliformipitoisuus: keskimäärin 1/g voita; 1/0,1 g rasvatonta maitojauhetta tai kaseiinia/kaseinaatteja: Tulokset, jotka osoittavat, ettei vaatimus täyty, saadaan 91 %:n todennäköisyydellä. (Oletus: Poissonin jakauma)